## APSTIPRINĀTS

Jelgavas novada domes 2022. gada 25.maija lēmums Nr.53

(sēdes protokola Nr.22)

**noteikumi**

**par finansiāla atbalsta piešķiršanas kārtību sociāliem un veselības veicināšanas projektIEM Jelgavas novadā**

*Izdots saskaņā ar*

 *likuma „Par pašvaldībām”*

*41.panta pirmās daļas 3.punktu*

1. **Vispārīgie JAUTĀJUMI**

1. Noteikumi par finansiāla atbalsta piešķiršanas kārtību sociāliem un veselības veicināšanas projektiem nosaka, kā nevalstiskās organizācijas (biedrības, nodibinājumi) (turpmāk - NVO) Jelgavas novada pašvaldībā (turpmāk - Pašvaldība) iesniedz pieteikumus projektu konkursam (turpmāk - Konkurss) un kārtību, kādā iesniegtie projekti tiek izskatīti un piešķirti finanšu līdzekļi.

2. Konkursam paredzētos finanšu līdzekļus (turpmāk – Finansējums) Jelgavas novada dome (turpmāk - Dome) apstiprina kārtējā budžeta gada ietvaros Labklājības pārvaldes (turpmāk – Pārvalde) budžeta tāmē.

3. Finansējuma piešķiršanas mērķi ir:

3.1. sekmēt iedzīvotāju aktivitāti un iesaistīšanos Pašvaldības attīstībā, sociālo un veselības jautājumu risināšanā;

3.2. veicināt un atbalstīt NVO darbību Pašvaldības teritorijā;

3.3. rosināt iedzīvotāju iesaisti NVO un brīvprātīgajā darbā;

3.4. veicināt sadarbību starp Pašvaldību un NVO.

4. Domes izveidotā komisija finansiālā atbalsta piešķiršanai sociāliem un veselības veicināšanas projektiem (turpmāk – Komisija) pirms Konkursa izsludināšanas nosaka Finansējuma maksimālo apmēru vienam projektam atbilstoši Pārvaldes budžetā paredzētajam Finansējumam.

5. Konkurss tiek izsludināts vienu reizi gadā pēc budžeta apstiprināšanas. Ja finansējums netiek apgūts, Komisija lemj par nākamo kārtu izsludināšanu.

1. **FINANSĒJUMA PIEŠĶIRŠANAS NOSACĪJUMI**

6. Pretendents uz Finansējumu var būt Latvijas Republikas normatīvajos aktos noteiktā kārtībā reģistrēta NVO:

6.1. kuras juridiskā adrese ir Pašvaldības teritorijā;

6.2. kuras juridiskā adrese ir ārpus Pašvaldības teritorijas un kas Konkursa ietvaros nodrošina aktivitātes, no kurām ieguvēji ir Pašvaldības iedzīvotāji.

7. Finansējuma piešķiršanai tiek organizēts atklāts Konkurss, izsludinot to vietējos masu medijos, kā arī Pašvaldības mājas lapā www.jelgavasnovads.lv.

8. Finansējumu piešķir:

8.1. projektiem, kas paredz sabiedriski nozīmīgu sociālu programmu, aktivitāšu un pasākumu īstenošanu;

8.2. sabiedrības veselības un aktīva dzīvesveida veicināšanas pasākumu organizēšanai un izglītošanai par veselības jautājumiem.

9. Finansējums netiek piešķirts:

9.1. pamatlīdzekļu iegādei;

9.2. nekustamā īpašuma iegādei;

9.3. pabalstiem, dāvanu kartēm vai citiem maksājumiem privātpersonām;

9.4. aktivitātēm, kuru mērķis ir gūt peļņu;

9.5. politiskiem pasākumiem;

9.6. jau notikušu projektu vai pasākumu apmaksai;

9.7. NVO:

9.7.1. kura nav iesniegusi atskaiti par iepriekš saņemtā Pašvaldības finansējuma izlietojumu;

9.7.2. kura sniegusi nepatiesas ziņas;

9.7.3. kurai ir nodokļu vai citu maksājumu parādi pret valsti vai pašvaldību;

9.7.4. kura Valsts ieņēmumu dienestā nav iesniegusi gada pārskatu par iepriekšējo gadu;

9.7.5. administrācijas un darbinieku atlīdzībai;

9.7.6. administratīvajiem izdevumiem, kas pārsniedz 20% no kopējās projektā pieprasītās summas.

10. Ar vienu NVO Pašvaldība var noslēgt līgumu par ne vairāk kā divu Konkursā iesniegto projektu realizēšanu kārtējā gada laikā.

1. **konkursa pieteikumu iesniegšanas un izvērtēšanas kārtība**

11. Finansējuma pieprasījums sastāv no:

11.1. Projekta pieteikuma (1.pielikums).

11.2. papildu informācijas, ko iesniedzējs uzskata par būtisku pievienot saistībā ar pieteikumu.

12. Iesniedzējs projekta pieteikumu Konkursa sludinājumā noteiktajā termiņā iesniedz vienā no šādiem veidiem:

12.1. personīgi, nogādājot pieteikumu Jelgavas novada klientu apkalpošanas centros to darba laikā;

12.2. nosūtot pa pastu uz adresi Pasta iela 37, Jelgava, LV-3001. Ja projekta pieteikums tiek sūtīts pa pastu, par projekta iesniegšanas datumu uzskatāms pasta zīmogā norādītais nosūtīšanas datums;

12.3. elektroniski parakstīta dokumenta formā vienā dokumentā, nosūtot uz e-pasta adresi: dome@jelgavasnovads.lv. Projekta pieteikumam jābūt parakstītam ar drošu elektronisko parakstu, e-pasta temata ailē jānorāda Projekta pieteikuma iesniedzēja un Konkursa nosaukums.

13. Iesniedzot projekta pieteikumu papīra formā personīgi vai pa pastu, to iesniedz vienā oriģināleksemplārā. Projekta pieteikuma oriģinālam jābūt parakstītam, parakstam atšifrētam un lapām sanumurētām.

14. Projekta pieteikums, kas saņemts pēc Konkursa sludinājumā noteiktā termiņa, netiek izskatīts.

15. Projektu pieteikumu izskatīšanu veic un lēmumu par Finansējuma piešķiršanu vai atteikumu piešķirt Finansējumu pieņem Komisija ne vēlāk kā 2 (divu) nedēļu laikā no Projekta pieteikuma iesniegšanas termiņa beigām.

16. Komisijai ir tiesības pārbaudīt Projekta pieteikumā norādītās ziņas un pieprasīt no iesniedzēja nepieciešamo papildu informāciju un dokumentāciju.

17. Projektu vērtēšana notiek, katram Komisijas loceklim atsevišķi izvērtējot Konkursam pieteiktos Projektu pieteikumus saskaņā ar šajos noteikumos norādītajiem vērtēšanas kritērijiem (2. pielikums).

18. Komisijas sekretārs apkopo Komisijas locekļu vērtējumu par katru projektu.

19. Komisija pieņem lēmumu piešķirt finansējumu projektiem, kas ieguvuši augstāko Komisijas vērtējumu. Ja divi vai vairāki projekti saņem vienādu punktu skaitu, atbalsts tiek piešķirts projektam, kurš ieguvis lielāku punktu skaitu secīgi šādos kritērijos:

19.1. iesaistītās mērķa grupas skaits;

19.2. līdzfinansējuma apmērs.

20. Komisijas sēdes ir slēgtas un notiek bez projekta iesniedzēju klātbūtnes.

21. Komisijai ir tiesības atteikt izskatīt Projekta pieteikumu un piešķirt Finansējumu gadījumos, ja:

21.1. iepriekš piešķirtais Pašvaldības Finansējums nav izlietots saskaņā ar noslēgtā līguma nosacījumiem;

21.2. projektu plānots realizēt līdz Konkursa rezultātu paziņošanai;

21.3. Projekta pieteikumā aprakstītās aktivitātes ir plānots finansēt no Pašvaldības budžeta attiecīgajā gadā;

21.4. projekta realizācija pārklājas ar Pašvaldības iestāžu nodrošinātajām aktivitātēm un darbību.

22. Par Konkursa rezultātiem Komisijas sekretārs informē 5 (piecu) darba dienu laikā pēc Komisijas lēmuma pieņemšanas, nosūtot paziņojumu pa pastu vai uz projekta pieteikumā norādīto e-pasta adresi. Komisijas pieņemto lēmumu var apstrīdēt Domē Administratīvā procesa likumā noteiktajā kārtībā.

1. **finanŠu piešķīrumu izmaksas kārtība un atskaites**

23. Pārvalde slēdz līgumus ar apstiprināto projektu iesniedzējiem par Finansējuma saņemšanu. Līgumu slēdz, izmantojot pievienoto līguma projektu (3.pielikums), kam ir informatīvs raksturs un kas var tikt precizēts pēc nepieciešamības.

24. Finansējuma saņēmēji viena mēneša laikā pēc projekta pabeigšanas, bet ne vēlāk kā līdz 10.decembrim iesniedz Pārvaldei rakstisku Projekta īstenošanas atskaiti (4.pielikums) vai elektroniski parakstīta dokumenta formā parakstītu ar drošu elektronisko parakstu, nosūtot uz e-pasta adresi: dome@jelgavasnovads.lv.

25. Pašvaldībai ir tiesības pārbaudīt piešķirto līdzekļu izlietošanu jebkurā projekta
realizācijas posmā, kā arī prasīt atlīdzināt visus zaudējumus, kuri Pašvaldībai radušies Finansējuma saņēmēja darbības vai bezdarbības dēļ.

26. Finansējuma saņēmēji atmaksā Pašvaldības piešķirto Finansējumu šādos gadījumos:

26.1. ja tas ir realizējis projektu neatbilstoši mērķim, plānotajām aktivitātēm vai noslēgtā līguma nosacījumiem;

26.2. ja tas ir sniedzis nepatiesas ziņas par sevi un/vai projektu.

26.3. ja attaisnojošie dokumenti neatbilst likumdošanā noteiktajām prasībām.

Jelgavas novada domes priekšsēdētājs M. Lasmanis

**1.pielikums**

Noteikumiem par finansiāla atbalsta piešķiršanas

kārtību sociāliem un veselības veicināšanas projektiem

**Projekta pieteikums**

1. **Vispārējā informācija par organizāciju**

|  |  |
| --- | --- |
| Pretendenta nosaukums, juridiskais statuss (biedrība vai nodibinājums) |  |
| Pretendenta juridiskā adrese  |  |
| Pretendenta faktiskā adrese *(atbildes nosūtīšanai)* |  |
| Reģistrācijas numurs |  |
| Bankas rekvizīti (bankas nosaukums, bankas kods, norēķinu konta Nr.) |  |
| Pretendenta darbības joma, mērķi, mērķa grupa  |  |
| Pretendenta mājas lapas adrese |  |

**2. Kontaktinformācija:**

|  |  |
| --- | --- |
| Pretendenta likumiskā pārstāvja amats, vārds un uzvārds *(ar tiesībām pārstāvēt organizāciju atsevišķi)* |  |
| Kontakttālrunis |  |
| E-pasts |  |

|  |  |
| --- | --- |
| Projekta vadītāja vārds un uzvārds  |  |
| Kontakttālrunis |  |
| E-pasts |  |

**3.Vispārēja informācija par projektu**:

|  |
| --- |
| 3.1. Projekta nosaukums |
|  |

|  |
| --- |
| 3.2. Projekta mērķis un nepieciešamības pamatojums, plānotā mērķa grupa un iesaistīto dalībnieku skaits |
|  |

|  |
| --- |
| 3.3. Projekta uzdevumi/plānotās aktivitātes/pasākumu īss apraksts (uzdevumiem/aktivitātēm un to īstenošanas sagaidāmajiem rezultātiem jābūt vērstiem uz projekta mērķa sasniegšanu) |
| 1.2.3.….. |

|  |
| --- |
| 3.4. Sagaidāmie rezultāti (apraksta aktivitātes īstenošanas rezultātā sagaidāmos uzlabojumus, projekta īstenošanas rezultātā plānotās izmaiņas. Lūdzu norādīt sagaidāmo rezultātu katrai no plānotajām aktivitātēm) |
| 1.2.3.….. |

|  |
| --- |
| 3.5. Projekta realizācijas laiks (norādot projekta sākuma un beigu datumu) un kalendārais plāns (Lūdzu norādīt laika grafiku katrai plānotajai aktivitātei) |
|  |

|  |
| --- |
| 3.6. Plānotā projekta publicitāte (informācija, kurā obligāti norāda Projekta nosaukumu un aprakstu, īstenošanas vietu un laiku un finansējuma apmēru, t.sk., Pašvaldības finansējumu) |
|  |

**4. Projekta izdevumu tāme**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.p.k.** | **Projekta aktivitātes Nr. atbilstoši sadaļai 3.3.** | **Izmaksu pozīcijas nosaukums** | **Vienību skaits** | **Vienas vienības izmaksas (*euro*)** | **Kopējais finansējums (*euro*)** | **Līdzfinansējums (pašu vai cits finansējums (*euro*)** | **Pašvaldības finansējums (*euro*)** |
| 1 |  |  |  |  |  |  |  |
| 2 |  |  |  |  |  |  |  |
| 3 |  |  |  |  |  |  |  |
| … |  |  |  |  |  |  |  |
| **Kopā:** |  |  |  |

*Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *(paraksts, vārds, uzvārds)*

**2.pielikums**

Noteikumiem par finansiāla atbalsta piešķiršanas

kārtību sociāliem un veselības veicināšanas projektiem

**finansējuma piešķiršanas KRITĒRIJI Sociāliem un veselības veicināšanas projektiem**

1. **Administratīvās atbilstības kritēriji**

|  |  |  |  |
| --- | --- | --- | --- |
| **Nr.**  | **Kritērijs** | **Jā**  | **Nē**  |
| **1.1.** | Projekta iesniedzējs ir biedrība vai nodibinājums |  |  |
| **1.2.** | Projekta mērķis atbilst Konkursa Noteikumiem |  |  |
| **1.3.** | Projekts iesniegts Konkursa paziņojumā noteiktajā termiņā  |  |  |
| **1.4.** | Projekta īstenošanas termiņš atbilst Konkursa paziņojumā noteiktajam termiņam. |  |  |
| **1.5.** | Projekta pamatmērķis nav peļņas gūšana |  |  |
| **1.6.** | Projekta pieteikums pilnībā aizpildīts, norādīta visa prasītā informācija |  |  |
| ***Ja projekta pieteikums neatbildīs kādam no kritērijiem Nr. 1.1 – 1.6., tas tiks noraidīts. Ja projekta pieteikums atbilst visiem iepriekš minētajiem kritērijiem tiek veikta projekta kvalitatīvā un finanšu izvērtēšana.*** |

1. **Kvalitatīvās un finanšu izvērtēšanas kritēriji**

|  |  |  |  |  |
| --- | --- | --- | --- | --- |
| **Nr. p.k.** | **Kritērijs** | **Maksim. punktu skaits** | **Iegūtais punktu skaits** | **Pamatojums vērtējumam** |
| **2.1.** | Projekta nozīmīgums Jelgavas novada sociālajai un veselības veicināšanas jomai  | **10** |  |  |
| **2.2.** | Projekta idejas novitāte  | **10** |  |  |
| **2.3.** | Projekta aktivitāšu saistība ar projekta mērķa sasniegšanu | **10** |  |  |
| **2.4.** | Rezultātu atbilstība projekta aktivitātēm | **10** |  |  |
| **2.5.** | Projektā iesaistāmās mērķa grupas skaitliskais apmērs | **5** |  |  |
| **2.5.1** | * Projekta tiešā mērķa grupa aptver vairāk nekā 75 Pašvaldības iedzīvotājus
 | 5 |  |  |
| **2.5.2** | * Projekta tiešā mērķa grupa aptver vismaz 50 Pašvaldības iedzīvotājus
 | 3 |  |  |
| **2.5.3** | * Projekta tiešā mērķa grupa aptver mazāk nekā 50 Pašvaldības iedzīvotājus
 | 1 |  |  |
| **2.6.** | Projekta tāmes kvalitāte: aritmētiskā precizitāte, sasaiste ar aktivitātēm | **5** |  |  |
| **2.7.** | Projektā paredzētais līdzfinansējums  | **5** |  |  |
| **2.7.1** | Projektā plānotais līdzfinansējuma apmērs ir vairāk par 30% | 5 |  |  |
| **2.7.2** | Projektā plānotais līdzfinansējuma apmērs ir līdz 30% | 3 |  |  |
| **2.7.3** | Projektā plānotais līdzfinansējuma apmērs ir līdz 10% | 1 |  |  |
| **2.7.4** | Projektā netiek plānots līdzfinansējums | 0 |  |  |
| **2.8.** | **Iegūto punktu skaits kopā**  | **55** |  |  |
| **2.9.** | **Ieteikums piešķiramā finansējuma apmēram, EUR** |  |

**3.pielikums**

Noteikumiem par finansiāla atbalsta piešķiršanas

kārtību sociāliem un veselības veicināšanas projektiem

**LĪGUMS PAR FINANSĒJUMA PIEŠĶIRŠANU**

20\_\_.gada \_\_.\_\_\_\_\_ Nr.\_\_\_\_\_\_

**Jelgavas novada pašvaldība** (turpmāk tekstā saukta arī **– *Pašvaldība*),** reģistrācijas Nr.90009118031, adrese – Pasta iela 37, Jelgava, LV-3001, tās iestādes Labklājības pārvaldes personā (turpmāk tekstā saukta arī – ***Pārvalde***), kuru uz Nolikuma pamata pārstāv iestādes vadītājs \_\_\_\_\_\_\_\_\_\_\_\_\_\_\_\_\_\_\_, un

**Biedrība/nodibinājums „\_\_\_\_\_\_\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā saukta arī – ***Finansējuma saņēmējs***, valdes priekšsēdētāja(s) \_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš (a) darbojas uz Statūtu pamata, noslēdz šādu līgumu (turpmāk - līgums):

1. **Līguma priekšmets**
	1. Noslēdzot šo līgumu, ***Finansējuma saņēmējs*** apņemas veikt visas nepieciešamās darbības, lai organizētu un realizētu projektu “*Projekta nosaukums*”, turpmāk – Projekts, saskaņā ar šo līgumu un Projektu pieteikumu un tajā ietverto projekta izdevumu tāmi (1. pielikums).
2. **Norēķinu kārtība**
	1. Līguma kopējā summa ir **EUR 00.00** (\_\_\_\_\_\_\_ *euro* un \_\_\_\_\_\_ centi), turpmāk – Finansējums.
	2. Finansējumu ***Pašvaldība*** samaksā 10 (desmit) darba dienu laikā no līguma parakstīšanas datuma un rēķina saņemšanas ***Pārvaldē*** ar pārskaitījumu uz ***Finansējuma saņēmēja*** norēķinu kontu bankā.
3. **Finansējuma saņēmēja tiesības un pienākumi**
	1. Organizēt un realizēt Projektu profesionāli, kvalitatīvi un atbilstoši šī līguma un normatīvo aktu prasībām.
	2. Nodrošināt, lai Projekta izpildes laikā netiktu pieļautas patvaļīgas atkāpes no līguma noteikumiem, Projekta un Projekta izdevumu tāmē noteiktās Projekta izpildes kārtības, termiņiem, finanšu izlietojuma, izņemot šajā līgumā atrunātos gadījumus.
	3. Saskaņot ar ***Pārvaldi*** jebkuras izmaiņas Projekta izpildes gaitā (aktivitātes, tāme, termiņi u.tml.).
	4. Ja ***Pārvalde*** konstatē neatbilstības Projekta un šī līguma izpildē un pieprasa sniegt rakstveida paskaidrojumu, tad ***Finansējuma saņēmējam*** tas ir jāsniedz 3 (trīs) darba dienu laikā.
	5. Izlietot Finansējumu tikai minētā Projekta realizēšanai atbilstoši abu pušu apstiprinātajai Projekta izdevumu tāmei. Finansējuma izlietojuma izmaiņas ir pieļaujamas ne vairāk kā 10% (desmit procentu) no apstiprinātās Projekta izdevumu tāmes, nepalielinot piešķirtā Finansējuma apjomu un saskaņojot tās ar ***Pārvaldi***.
	6. Pēc ***Pārvaldes*** pieprasījuma nekavējoties rakstveidā vai mutiski sniegt informāciju par Projekta sagatavošanas un realizācijas gaitu, kā arī informēt ***Pārvaldi***  par visiem šķēršļiem un problēmām, kas varētu kavēt Projekta veiksmīgu izpildi vai mainīt tā kvalitāti.
	7. Pilnībā īstenot Projektu līdz 202\_\_\_.gada \_\_\_\_\_\_\_\_\_\_\_.
	8. Mēneša laikā pēc Projekta īstenošanas, bet ne vēlāk kā līdz 202\_\_\_\_\_gada 10.decembrim iesniegt ***Pārvaldei*** Projekta īstenošanas atskaiti***,*** pievienojot apliecinātus izdevumu attaisnojošus dokumentus vai to kopijas, kuros norādīts darījuma priekšmets, apjoms, vieta, laiks.
	9. Ievietot norādi par Pašvaldības atbalstu Projektam visos ar šo Projektu saistītos paziņojumos, informācijās un reklāmās – publiskās runās un mediju pasākumos, plašsaziņas līdzekļos un citviet.
	10. Bez saskaņošanas ar ***Pārvaldi*** nav tiesīgs šī līguma ietvaros uzņemtās saistības par Projekta izpildi nodot izpildei trešajām personām.
4. **Pārvaldestiesības un pienākumi**
	1. Sniegt ***Finansējuma saņēmējam*** informāciju un dokumentāciju, kas nepieciešama, lai nodrošinātu Projekta veiksmīgu realizēšanu, iespēju robežās nodrošināt ***Finansējuma saņēmējam*** nepieciešamo atbalstu valsts un pašvaldības iestādēs.
	2. Informēt rakstveidā ***Finansējuma saņēmēju*** par izmaiņām, šķēršļiem, problēmām, kas varētu ietekmēt Projekta organizēšanu un tā kvalitatīvu norisi.
	3. Nodrošināt informācijas par Projektu ievietošanu Pašvaldībaipieejamos informācijas avotos.
	4. Nepieciešamības gadījumā pārbaudīt Projekta īstenošanas gaitu un, konstatējot neatbilstību šī līguma noteikumiem, sastādīt aktu. Pēc akta sastādīšanas, ***Pārvalde*** 3 (trīs) darba dienu laikā ar aktu iepazīstina ***Finansējuma saņēmēju***. Pēc ***Finansējuma saņēmēja*** rakstveida paskaidrojuma saņemšanas ***Pārvalde*** organizē Finansējuma pārskatīšanu.
5. **Pušu atbildība**
	1. ***Finansējuma saņēmējs*** ir atbildīgs par Finansējuma izlietojumu un par Projekta norisi kopumā, tai skaitā par rīkotajām publisko iepirkumu procedūrām atbilstoši spēkā esošajiem normatīvajiem aktiem.
	2. Puses ir pilnā apmērā atbildīgas par savu līgumsaistību izpildi vai to neizpildi. Katra no Pusēm ir materiāli atbildīga otrai Pusei vai trešajām personām par nodarītajiem zaudējumiem tās vai pilnvaroto personu darbības vai bezdarbības dēļ.
	3. Ja ***Pārvalde*** noteiktajos termiņos un apjomā nav veikusi līgumā noteikto Finansējumu, ***Finansējuma saņēmējs*** ir tiesīgs pieprasīt līgumsodu 0,01 % apmērā no savlaicīgi nesamaksātā Finansējuma apjoma par katru kavējuma dienu.
	4. Ja ***Finansējuma saņēmējs*** neveic līgumā pielīgtās saistības, tai skaitā laikus neiesniedz Projekta īstenošanas atskaiti, tad ***Pārvalde*** ir tiesības pieprasīt līgumsodu 0,01% apmērā no pārskaitītā Finansējuma apjoma par katru kavējuma dienu.
	5. Ja Projekts netiek realizēts ***Finansējuma saņēmēja*** vainas dēļ, tas atmaksā piešķirto Finansējumu tādā apmērā, kādu ir saņēmis saskaņā ar šo līgumu un papildus ***Pārvalde*** ir tiesīga pieprasīt līgumsodu 10 % (desmit procentu) apmērā no kopējā piešķirtā Finansējuma apjoma.
	6. Visi no ***Pārvaldes*** vai ***Finansējuma saņēmēja*** saņemtie maksājumi pirmām kārtām dzēš līgumsodu. Līgumsoda samaksa nokavējuma gadījumā neatbrīvo Puses no saistību pilnīgas izpildes.
	7. Ja kāda no Pusēm līguma izpildē iesaista trešo personu, tad šī Puse saglabā pilnu atbildību par līguma saistību izpildi, kā arī ir pilnā apjomā materiāli atbildīga par trešo personu nodarītajiem tiešajiem un netiešajiem zaudējumiem.
6. **Līguma darbība**
	1. Līgums stājas spēkā tā abpusējas parakstīšanas brīdī un ir spēkā līdz saistību pilnīgai izpildei.
	2. Līguma izbeigšana pirms termiņa ir iespējama:
		1. ja līgums tiek izbeigts pēc ***Pārvaldes*** iniciatīvas saskaņā ar līguma 6.3. un 6.4. punktu;
		2. pēc Pušu savstarpējas rakstveida vienošanās.
	3. ***Pārvalde*** var vienpusēji atkāpties no līguma saistību izpildes gadījumā, ja ***Finansējuma saņēmējs*** pēc ***Pārvaldes*** iepriekšēja brīdinājuma nenovērš vai nevar novērst Projekta izpildes gaitā konstatētos trūkumus un citas neatbilstības šī līguma nosacījumiem vai abpusēji apstiprinātajiem Projekta sagatavošanas un izpildes nosacījumiem.
	4. ***Finansējuma saņēmējs*** var vienpusēji atkāpties no līguma saistību izpildes, ja ***Pašvaldība*** 20 (divdesmit) darba dienu laikā no rēķina saņemšanas nav samaksājusi līguma 2.1. punktā noteikto Finansējumu.
	5. Līguma pārtraukšana neatbrīvo Puses no savu līguma saistību izpildes, tai skaitā no līgumsoda samaksas un zaudējumu atlīdzības.
7. **Strīdu risināšanas kārtība**
	1. Pušu domstarpības, kas rodas šī līguma ietvaros un skar šo līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas tiesā spēkā esošos normatīvajos aktos noteiktajā kārtībā.
8. **Konfidencialitāte**
	1. Puses apņemas neizpaust un neizplatīt trešajām personām konfidenciālu informāciju par līguma nosacījumiem un Projekta izpildes gaitu bez iepriekšējas rakstiskas saskaņošanas ar otru Pusi. Puses nodrošina, ka to darbiniekiem un sadarbības partneriem ir saistoša attiecīga apņemšanās par konfidencialitāti.
	2. Ar konfidenciālu informāciju līguma ietvaros jāsaprot jebkāda ar līguma izpildi saistīta mutiskā vai rakstiskā veidā iegūta tehniska, komerciāla vai cita veida informācija, atskaitot tādu informāciju, kas ir vai kļūs zināma sabiedrībai bez Pušu vai ar to saistītu/ nolīgtu personu starpniecības.
9. **Nepārvarama vara (*Force Majeure*)**
	1. Puses nav atbildīgas par savu līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (*Force Majeure*)apstākļi, kuru attiecīgā Puse nevarēja ne paredzēt, ne novērst, ne ietekmēt, t.i., dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kas attiecas vai ietekmē līguma saistību izpildi.
	2. Par nepārvaramas varas apstākļu iestāšanos Pusēm nekavējoties, bet ne vēlāk kā 2 (divu) darba dienu laikā pēc šādu apstākļu iestāšanās rakstveidā jāinformē otra Puse, norādot šādu apstākļu iestāšanās cēloni, rašanās laiku un izbeigšanās laiku, ja tas ir iespējams, un nepieciešamie pasākumi, lai nepieļautu vai mazinātu zaudējumu rašanos. Paziņojumam jāpievieno nepārvaramas varas apstākļu iestāšanos pierādoši dokumenti, ko izsniegusi attiecīga kompetenta valsts vai pašvaldības iestāde.
	3. Ja kāda no Pusēm nepaziņo otrai Pusei par līguma 9.1. punktā paredzētajiem apstākļiem līguma 9.2. punktā norādītajā termiņā, tad tam ir jāatlīdzina otrai Pusei visi zaudējumi, kas radušies sakarā ar līguma saistību nepildīšanu.
10. **Nobeiguma noteikumi**
	1. Visi līguma grozījumi vai papildinājumi noformējami rakstveidā un pievienojami līgumam kā pielikumi, kas pēc tam, kad tos parakstījušas abas Puses, kļūst par neatņemamām līguma sastāvdaļām.
	2. Papildus līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu līguma pienācīgu izpildi, tā mērķa sasniegšanu un līdzēju tiesību realizēšanu.
	3. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.
	4. Visi paziņojumi un pretenzijas, kas saistītas ar šī līguma izpildi, ir iesniedzamas rakstveidā otrai Pusei šajā līgumā norādītajā adresē, un tās ir uzskatāmas par saņemtām:
		1. ja tās izsūtītas ar ierakstītu pasta sūtījumu, tad septītajā darba dienā pēc nosūtīšanas dienas;
		2. ja tās nodotas personīgi rokās pret parakstu, tad dienā, kad tās nogādātas saņēmēja adresē.
	5. Puses nozīmē kontaktpersonas, kuras veic savstarpēju sadarbības koordinēšanu Projekta sagatavošanas un norises laikā:
		1. ***Pārvaldes*** kontaktpersona: Dace Mauliņa, tālr. 29185381, e-pasts dace.maulina@tervetesnov.lv;
		2. ***Finansējuma saņēmēja*** kontaktpersona: *Vārds Uzvārds*, tālr. \_\_\_\_\_\_\_, e-pasts \_\_\_\_\_\_\_\_\_\_\_\_.
	6. Līgums sastādīts latviešu valodā uz 3 (trīs) lapām 2 (divos) juridiski vienādos eksemplāros, ar pielikumiem, no kuriem viens nodots ***Pārvaldei****,* bet otrs – ***Finansējuma saņēmējam***.
	7. Līgumam pielikumā pievienoti:
		1. Projekta pieteikums uz \_\_\_\_\_\_\_\_\_ lapām.

|  |  |
| --- | --- |
| **Jelgavas novada pašvaldība****Labklājības pārvalde**Reģ.Nr.90009118031Adrese: Pasta iela 37, Jelgava, LV-3001Banka: Bankas kods: HABALV22Konts: LV07HABA0551025900443\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *Vārds, Uzvārds*  | **Biedrība „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“**Reģ.Nr. Adrese:Banka: Bankas kods:Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *Vārds, Uzvārds* |

1. **Pušu rekvizīti un paraksti**

|  |  |
| --- | --- |
|  |  |

**4.pielikums**

Nolikumam par finansiāla atbalsta piešķiršanas

kārtību sociāliem un veselības veicināšanas projektiem

**PROJEKTA ĪSTENOŠANAS ATSKAITE**

**1. SATURISKĀ ATSKAITE**

|  |
| --- |
| **1.1. Projekta nosaukums** |
|  |

|  |
| --- |
| **1.2. pROJEKTA iesniedzējA ORGANIZĀCIJA** |
| **FINANSĒJUMA SAŅĒMĒJA nosaukums** |  |
| **Adrese**  |  |
| **Tālrunis, e-pasta adrese** |  |
| **Vadītāja vārds, uzvārds** |  |

|  |
| --- |
| **1.3. Aktivitātes/pasākumi UN DALĪBNIEKU SKAITS uzskaitīt:**- kādas aktivitātes un kad tika īstenotas, - cik dalībnieki piedalījās, atsauksmes (dalībnieku sarakstus pievienot pielikumā) |
|  |

|  |
| --- |
| **1.4. - projekta rezultāti****- mērķa auditorijas ieguvumi** (aprakstīt atbilstību izvirzītajam mērķim un sasniegtos rezultātus, ieguvumu mērķa grupai un sabiedrībai, kopējās atziņas) |
|  |

|  |
| --- |
| **1.5. Kā tikA nodrošināta projekta publicitāte** (uzskaitīt, kad un kādos saziņas līdzekļos ievietota informācija, norādīt saiti vai pievienot kopijas) |
|  |

|  |
| --- |
| **1.6. PROJEKTA TURPINĀJUMS UN ILGTSPĒJA**  |
|  |

|  |
| --- |
| **1.7. PIELIKUMI** (pielikumā lūdzam pievienot projekta laikā īstenoto aktivitāšu pamatojošos dokumentus – tirgus izpētes, līgumus, pasākumu dienas kārtības, reklāmas un publicitātes materiālus, dalībnieku sarakstus, u.c.) |
| **1.****2.****3.** |

1. **FINANŠU ATSKAITE**

|  |
| --- |
| **2.1. Projekta KOPĒJĀS IZMAKSAS** |
| Pašvaldības piešķirtais finansējums (EUR) | Piesaistītais līdzfinansējums | Projekta kopējās izmaksas (EUR) |
| Summa(EUR) | Avots (norādīt) |
|  |  |  |  |
|  |  |
|  |  |
| ***%*** | % |  | 100 % |
| Skaidrojums, ja piešķirtais Pašvaldības finansējums atšķiras no izlietotā |  |

|  |
| --- |
| **2.1. FINANŠU DOKUMENTU SARAKSTS** |

|  |  |  |  |
| --- | --- | --- | --- |
| Nr. p.k. | Izdevumu veids(maksājuma mērķis atbilstoši Projekta pieteikuma izdevumu tāmes pozīcijas Nr.) | **Grāmatvedības attaisnojošie dokumenti**(maksājuma uzdevums vai kases čeks, rēķins vai preču pavadzīme) | Uz pašvaldības finansējumu attiecināmā summa, EUR |
| Rēķina vai pavadzīmes numurs | Čeka vai maksājuma uzdevuma numurs | Maksājuma datums | Maksājuma saņēmējs | Maksājuma summa, EUR |
|   |   |   |   |   |   |  |   |
|   |   |   |   |   |   |  |   |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| **Kopā** |  |

***Pielikumā sanumurētas*** *(numerācijai jāatbilst tabulā uzskaitītam)* ***visu apmaksas dokumentu kopijas*** *(tikai par Pašvaldības piešķirto finansējumu), un* ***konta izdruka*** *par attiecīgi veiktajiem maksājumiem.*

**Apliecinu, ka visi izdevumus attaisnojošie dokumenti atrodas biedrības/nodibinājuma grāmatvedībā un finansējums izlietots saskaņā ar noslēgto līgumu.**

|  |
| --- |
| **3. ATSKAIŠU IESNIEDZĒJS**  |
| VĀRDS, UZVĀRDS, AMATS ORGANIZĀCIJĀ,PARAKSTS |  |
| **DATUMS** |  |